open-index/open-wikipedia-markdown huggingface dataset:
Ηρακλής (Εθνικό Αρχαιολογικό Μουσείο)

Το **άγαλμα του Ηρακλή σε παιδική ηλικία** βρέθηκε στην δυτική πλαγιά της Ακρόπολης το 1900 σε ανασκαφές του Γερμανικού Ινστιτούτου. Φιλοξενείται στο Εθνικό Αρχαιολογικό Μουσείο.

## Περιγραφή
Ο Ηρακλής παρουσιάζεται όρθιος σε παιδική ηλικία. Φοράει λεοντή που είναι ριγμένη στο κεφάλι και τους ώμους και είναι δεμένη σταυρωτά στο στήθος, ενώ φοράει την λεοντοκεφαλή σαν κουκούλα στο κεφάλι. Το δεξί χέρι είναι ακουμπισμένο στον μηρό. Στο αριστερό προτεταμένο χέρι που έχει χαθεί ίσως να κρατούσε μήλα. Μια οπή στην πλάτη βοηθούσε μάλλον την ανάρτηση σε κάποιο τοπίο.

## Ιστορική τοποθέτηση
Το έργο είναι της ρωμαϊκής εποχής. 
## Πηγές

* 

Κατηγορία:Έργα γλυπτικής
Κατηγορία:Αρχαία κυκλαδική τέχνη
Κατηγορία:Εθνικό Αρχαιολογικό Μουσείο Αθηνών
Κατηγορία:Ηρακλής
Κατηγορία:Αρχαιολογία στην Αθήνα
Κατηγορία:Αρχαιολογικά ευρήματα στην Αττική
Αριστείο Ανδρείας

Το **Αριστείο Ανδρείας** είναι ελληνικό πολεμικό παράσημο, που ιδρύθηκε το 1913 και ως το 1974 αποτελούσε την ύψιστη ελληνική διάκριση για ανδρεία και πολεμική αξία. Χωρίζεται σε τρεις τάξεις, τον Ταξιάρχη, τον Χρυσό Σταυρό και τον Αργυρό Σταυρό, που απονέμονται αντίστοιχα σε ανώτατους αξιωματικούς και πολεμικές σημαίες, σε ανώτερους αξιωματικούς, και σε κατώτερους αξιωματικούς, υπαξιωματικούς και στρατιώτες.

Κατηγορία:Ελληνικά τάγματα και μετάλλια
Μέγαρο Γκουέλ

Ένα από τα πιο σημαντικά έργα του καταλανού αρχιτέκτονα Αντόνι Γκαουντί είναι το **Μέγαρο Γκουέλ** (Palau Güell) στη Βαρκελώνη. Η κατασκευή του ξεκίνησε το 1886 και ολοκληρώθηκε το 1888. Το κτίριο βρίσκεται στην καρδιά της πόλης και πολύ κοντά στην κεντρική της αρτηρία, στις Ράμπλας.

Ο σχεδιασμός του κτιρίου ανατέθηκε στον Γκαουντί από τον βιομήχανο Δον Eusebi Güell i Bacigalupi. Ο Güell, εκείνη την εποχή ήταν εξέχουσα μορφή στην οικονομική, πολιτική και κοινωνική ζωή της Βαρκελώνης και αντιπροσώπευε ιδεολογικά την κοινωνία της πόλης.

Από αρχιτεκτονικής άποψης το κτίριο, λόγω του μικρού οικοπέδου στο οποίο βρίσκεται, αναπτύσσεται καθ’ ύψος σε οχτώ επίπεδα. Πυρήνας του κτιρίου είναι μια κεντρική αίθουσα μουσικής. Γύρω από αυτής αναπτύσσονται η τραπεζαρία, τα σαλόνια και οι αίθουσες υποδοχής. Ο επισκέπτης περνάει διαδοχικά από αυτή τη σειρά μικρότερων χώρων μεταξύ των οποίων και από το προσωπικό γραφείο του Güell για να καταλήξει στο κεντρικό σαλόνι.

Ο χώρος αντιπροσωπεύει ιδεατά το παραδοσιακό μεσογειακό αίθριο. Η γεωμετρία αυτής της αίθουσας αποτελείται από δύο βασικά στοιχεία, τον κύβο και το θόλο, με τον τρούλο να συμβολίζει τον ουρανό και την τετράγωνη κάτοψη της αίθουσας να συμβολίζει τη γη.

Στο μέγαρό του ο Güell, στα τέλη του 19ου αιώνα, φιλοξενούσε πολυάριθμες συγκεντρώσεις καλλιτεχνών και διανοούμενων. Στο μεγάλο σαλόνι διαδραματίζονταν κονσέρτα, δεξιώσεις και ακόμη και θρησκευτικές τελετές, εκδηλώσεις στις οποίες συμμετείχε η υψηλή κοινωνία της Βαρκελώνης. 
Στην πρόσοψη του κτιρίου, ανάμεσα στις δύο εισόδους, η ασπίδα, συμβολίζει τη σημαία της Καταλονίας. Στην οροφή του μεγάρου ο τρούλος προεξέχει και στέφεται με διάφορα σύμβολα μεταξύ των οποίων η σφαίρα του κόσμου, ο ηλιακός δίσκος και πάνω απ’ όλα ο χριστιανικός σταυρός.

## Παραπομπές


## Βιβλιογραφία
Lahuerta J.J. *Antoni Gaudí 1852-1926: Architettura, ideologia e politica*, Electa, Milano 1992

Zerbst R. *Gaudí: 1852-1926 Antoni Gaudí I Cornet - A Life Devoted To Architecture*, Taschen America Llc, 1996

Λαγιώνης Γεώργιος, *Το Μέγαρο Güell και η βυζαντινή αρχιτεκτονική*, Αρχαιολογία & Τέχνες, Φεβρουάριος 2012 http://www.archaiologia.gr/blog/2012/02/27/%CF%84%CE%BF-%CE%BC%CE%AD%CE%B3%CE%B1%CF%81%CE%BF-guell-%CE%BA%CE%B1%CE%B9-%CE%B7-%CE%B2%CF%85%CE%B6%CE%B1%CE%BD%CF%84%CE%B9%CE%BD%CE%AE-%CE%B1%CF%81%CF%87%CE%B9%CF%84%CE%B5%CE%BA%CF%84%CE%BF%CE%BD/

## Εξωτερικοί σύνδεσμοι
* Το Μέγαρο Γκουέλ και η βυζαντινή αρχιτεκτονική, Γ. Λαγιώνης

Γκουελ
Κατηγορία:Μνημεία Παγκόσμιας Κληρονομιάς στην Ισπανία
Κρήνη του Θεαγένη

Η **Κρήνη του Θεαγένη** ήταν υδραγωγείο στα Μέγαρα, που τροφοδοτούσε την πόλη με νερό από τον 5ο αιώνα π.Χ. μέχρι και τον 5ο αιώνα μ.Χ. Ανακαλύφθηκε σε ανασκαφές του Γερμανικού Αρχαιολογικού Ινστιτούτου Αθηνών το 1899.

Αναφέρεται από τον Παυσανία στην αρχή της περιγραφής του των Μεγάρων, ο οποίος κάνει σε αυτήν ειδική μνεία εξαιτίας του διακόσμου, του μεγέθους του κτίσματος και των πολλών κιόνων της, και ο οποίος θεώρησε ότι χτίστηκε από τον τύραννο Θεαγένη. Όταν στις ανασκαφές της Εννεάκρουνου ανακαλύφθηκε το Πεισιστράτειο υδραγωγείο, ο αρχιτέκτονας/αρχαιολόγος Ντέρπφελντ (Wilhelm Dörpfeld) ακολούθησε την πορεία των αρχαίων πήλινων σωλήνων καταλήγοντας στην Κρήνη του Θεαγένη. Οι ανασκαφές διενεργήθηκαν από τις 11 ως τις 23 Δεκεμβρίου 1899. 

Αυτή η χρονολόγηση, την οποία αναφέρει ο Παυσανίας, αποδείχθηκε λανθασμένη από την ανασκαφική έρευνα, την οποία ανέλαβαν το 1958, υπό τη διεύθυνση του Ιωάννη Παπαδημητρίου, ο Βασίλειος Πετράκος και ο αρχιτέκτονας/ερευνητής της αρχαίας αρχιτεκτονικής του Γερμανικού Αρχαιολογικού Ινστιτούτου Αθηνών ο Γκόντφριντ Γκρούμπεν (Gottfried Gruben). 

"Οι ικανότητές του αποτέλεσαν εγγύηση, ώστε (i) ο Δάσκαλος Gruben να εμπιστευθεί στον Μαθητή το ανασκαφικό του ημερολόγιο, και (ii) να γίνει μια εξυπαρχής εξέτασητου μνημείου και των ανασκαφικών ευρημάτων απ' τον κ. N. Hellner" (Θ. Π. Τάσιος στο πρόλογο του βιβλίου του Hellner). 
Ο Nils Hellner είναι αρχιτέκτονας/ερευνητής της αρχαίας αρχιτεκτονικής του Γερμανικού Αρχαιολογικού Ινστιτούτου Αθηνών απ' το 2009.

## Πηγές

* 
* 
* 

## Εξωτερικοί σύνδεσμοι
* Παρουσίαση του αρχαιολογικού χώρου από τον Δήμο Μεγαρέων
* Παρουσίαση της κρήνης του Θεαγένη

Κατηγορία:Υδραγωγεία στην Ελλάδα
Κατηγορία:Αρχαία Αττική
Κατηγορία:Μέγαρα
Γιούρι Φιλίποφ

Ο **Γιούρι Φιλίποφ** είναι πρώην πετοσφαιριστής και προπονητής, γεννημένος στο Λουχάνσκ της Ουκρανίας.

## Καριέρα
Ασχολήθηκε με το βόλεϊ σε ηλικία 12 ετών και στα 16 του χρόνια συμμετείχε στο πρωτάθλημα της Α΄Εθνικής της πατρίδας του. Η θέση του ήταν διαγώνιος. Σε ηλικία 22 ετών μετακόμοισε στην Ελλάδα για να αγωνιστεί στα Ναυπηγεία και ένα χρόνο αργότερα στον Ιωνικό Νέας Φιλαδελφείας.

Το 1993 μεταγράφηκε στον Παναθηναϊκό με τον οποίο αγωνίστηκε για 5 χρόνια έως το 1998. Κατέκτησε 2 Πρωταθλήματα Ελλάδας (1995, 1996) και το 1996 αναδείχθηκε κορυφαίος ξένος βολεϊμπολίστας στο ελληνικό πρωτάθλημα.

Στη συνέχεια αγωνίστηκε στη Βραζιλία με την ομάδα της Σουζάνα. Το 1999 επέστρεψε στην Ελλάδα για να αγωνιστεί στην ΑΕΚ μέχρι το 2002. Το 2003 αγωνίστηκε στην Ουκρανία με τη Λοκομοτίβ Χάρικοβ και κατέκτησε 2 πρωταθλήματα Ουκρανίας και το Top Teams Cup. Το 2004 ήταν ο πρώτος σκόρερ του Κυπέλλου Κυπελλούχων. Συνολικά στην καριέρα του κατέκτησε 6 πρωταθλήματα, 6 κύπελλα και 1 Top Teams Cup.

## Εθνική ομάδα
Το 1989 στην Αθήνα, αναδείχθηκε παγκόσμιος πρωταθλητής με την εθνική ομάδα της Σοβιετικής Ένωσης και καλύτερος επιθετικός της διοργάνωσης. Με την εθνική ομάδα της Ουκρανίας συμμετείχε σε 3 ευρωπαϊκά πρωταθλήματα και σε 1 παγκόσμιο πρωτάθλημα.

## Προπονητής
Μετά το τέλος της καριέρας του ασχολήθκε με την προπονητική. Ανέλαβε την εθνική ομάδα της Ουκρανίας και στη συνέχεια την κυπριακή ΑΕΚ Καραβά.

## Παραπομπές


## Εξωτερικοί σύνδεσμοι - Πηγές
* Γιούρι Φιλίποφ: Ατομικά στοιχεία greekvolley.eu

Κατηγορία:Ουκρανοί αθλητές
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΑΕΚ
Μαρία Ρηγοπούλου

Η **Μαρία Ρηγοπούλου** ήταν Ελληνίδα αθλήτρια της κολύμβησης πανελληνιονίκης από την Πάτρα, ήταν αθλήτρια του Ν.Ο. Πατρών. Μαζί με την Πούπα Ρουμπέν του Παλαιού Φαλήρου ήταν οι καλύτερες Ελληνίδες στα 100 πρόσθιο όπου μονοπώλησαν τις δύο πρώτες θέσεις στο πανελλήνιο πρωτάθλημα μεταπολεμικά.

Στους Πανελλήνιους αγώνες του 1946, στο Ζάππειο μέγαρο, ήταν πρώτη στα 100 πρόσθιο γυναικών και μετά λίγους μήνες τον Μάρτιο του 1946 στην κολυμβητική συνάντηση Ν.Ο. Πατρών - Ολυμπιακού Πειραιώς που έγινε στην Πάτρα, πέτυχε πανελλήνιο ρεκόρ στα 100 μέτρα ελευθέρας  με χρόνο 1.42.5. Την ίδια χρονιά σε αγώνες τον Ιούλιο κατέρριψε το πανελλήνιο ρεκόρ κορασίδων στα 100 πρόσθιο με νέα επίδοση 46.2. Σε άλλες κολυμβητικές συναντήσεις της χρονιάς ήταν πρώτη στην συνάντηση ΝΟ Πατρών - ΝΟ Πειραιώς και πάλι πρώτη σε αυτή με το Παλαιό Φάληρο.

Στους πανελλήνιους του 1947 ήταν δεύτερη στα 100 πρόσθιο γυναικών με 1.49.2. Στους πανελλήνιους του 1948 ήταν πρώτη στα 100 πρόσθιο με χρόνο 1.47.3. Πριν τους πανελλήνιους είχε λάβει μέρος σε αγώνες πρόκρισης όπου ήταν πάλι πρώτη στα 100 πρόσθιο με 1.47.3. Σε αθλητική συνάντηση ΝΟΠ-Παλαιού Φαλήρου ήταν δεύτερη στα 100 πρόσθιο πίσω από την Ρουμπέν με χρόνο 49.1.

Στους πανελλήνιους αγώνες του 1950 ήταν δεύτερη στα 100 μέτρα πρόσθιο με χρόνο 1.54.2. 

## Διακρίσεις
***Πανελλήνιο πρωτάθλημα**
:100 πρόσθιο γυναικών
::1η: 1946, 1948
::2η: 1947, 1950

## Παραπομπές


Κατηγορία:Κολυμβητές του Ν.Ο. Πατρών
Κατηγορία:Έλληνες αθλητές της κολύμβησης
Συνθήκη της Αγίας Πετρούπολης (1762)

Η **Συνθήκη της Αγίας Πετρούπολης** είναι μια συνθήκη ειρήνης ανάμεσα στη Ρωσία και την Πρωσία. Η συμφωνία υπογράφτηκε στις 24 Απριλίου του 1762 μετά την άνοδο στον θρόνο του Αυτοκράτορα Πέτρου Γ' της Ρωσίας, θαυμαστή του Φρειδερίκου Β΄ της Πρωσίας. Επέτρεψε στον τελευταίο να επικεντρωθεί στους άλλους εχθρούς του, την Αυστρία και τη Σαξωνία, σε αυτό που έμεινε γνωστό ως το "Θαύμα του Οίκου των Βρανδεμβούργων."

Η συνθήκη υπογράφτηκε από τον Καγκελλάριο M. I. Βοροντσόφ για τη Ρωσία και για την Πρωσία από τον διπλωματικό της απεσταλμένο, Βαρώνο Γκολτζ. Η Ρωσία δεσμεύτηκε να βοηθήσει στη σύναψη ειρήνης ανάμεσα στους μεμονωμένους συμμετέχοντες του Επταετούς Πολέμου και την επιστροφή στην Πρωσία όλων των εδαφών που κατελήφθησαν από τα Ρωσικά στρατεύματα κατά τη διάρκεια του πολέμου. Η πρόθεση για επιστροφή των εδαφών είχε γίνει γνωστή πριν από την υπογραφή της συνθήκης. Στις 23 Φεβρουαρίου η Ρωσία διακήρυξε ότι " θα πρέπει να γίνει ειρήνη με τον Βασιλιά της Πρωσίας. Για τον λόγο αυτό η Αυτού Μεγαλειότης Τσάρος της Ρωσίας, από την πλευρά του, είναι αποφασισμένος. Παραιτείται λοιπόν από την Ανατολική Πρωσία και τις ούτως αποκαλούμενες κτήσεις. Η συμμετοχή της Ρωσίας στον εν λόγω πόλεμο κηρύσσεται λήξασα."  Επιπλέον, συμφωνήθηκε ότι η Ρωσία θα βοηθούσε την Πρωσία στις διαπραγματεύσεις ειρήνευσης με τη Σουηδία.

Ο Φρειδερίκος Β΄ της Πρωσίας (1712-1786) χάρηκε τόσο πολύ, που "διέταξε θρησκευτικές λειτουργίες (Te Deum) και πανηγυρισμούς" μετά την υπογραφή της Συνθήκης στις 5 Μαΐου. Ο λόγος της χαράς του ήταν προφανής, "καθώς ο Τσάρος του υποσχέθηκε υποστήριξη από μια μονάδα δύναμης 18,000 ανδρών" για να χρησιμοποιηθεί ενάντια στον Αυστριακό στρατό. Η συνεπακόλουθη Συνθήκη του Χουμπέρτουσμπουργκ οδήγησε σε ειρήνευση ανάμεσα στην Πρωσία, την Αυστρία και τη Σαξωνία, αλλά "αν και επανέφερε το προπολεμικό status quo, επικύρωσε την είσοδο της Πρωσίας στην ομάδα των μεγάλων Ευρωπαϊκών δυνάμεων."

Δύο χρόνια μετά την υπογραφή της συνθήκης, η Πρωσία και η Ρωσία θα συνομολογούσαν σε μια αμυντική συμμαχία.

## Παραπομπές


Κατηγορία:Συνθήκες ανακωχής
Κατηγορία:Συνθήκες της Ρωσικής Αυτοκρατορίας
Kiwix

Το **Kiwix** είναι ένα δωρεάν πρόγραμμα που χρησιμοποιείται την ανάγνωση της Wikipedia χωρίς σύνδεση στο Διαδίκτυο (offline). Αυτό γίνεται με την ανάγνωση του συνολικού περιεχομένου των δεδομένων του που αποθηκεύονται σε ένα αρχείο της μορφής ZIM, το οποίο και περιέχει το συμπιεσμένο περιεχόμενο όλων των άρθρων. Είναι δυνατή η ανάγνωση όλων των μορφών δεδομένων του Wikimedia, παρόλο που το λογισμικό αρχικά είχε σχεδιαστεί μόνο για την Wikipedia.

Το λογισμικό έχει σχεδιαστεί για υπολογιστές χωρίς πρόσβαση στο Διαδίκτυο, και ειδικότερα, για σχολεία στις αναπτυσσόμενες χώρες, όπου η πρόσβαση στο Διαδίκτυο είναι πιο δύσκολη ή και δαπανηρή. Το Kiwix έχει σχεδιάσει μια έκδοση του λογισμικού ειδικά για την οργάνωση Παιδικά Χωριά SOS.

## Εξωτερικοί σύνδεσμοι

* Επίσημη Ιστοσελίδα Kiwix
* RSS/Atom Planet
* Kiwix's microblog feed
* Kiwix & Wikipédia (GNU/Linux & MS/Windows) (torrent)

## Αναφορές


Κατηγορία:Βικιπαίδεια
Κατηγορία:Ελεύθερο λογισμικό
Κατηγορία:Ανάπτυξη λογισμικού
Κατηγορία:Ιδιωτικότητα στο Διαδίκτυο
Άμπι Χόφμαν

Ο **Άμποτ Χάουαρντ Χόφμαν** (*Abbot Howard "Abbie" Hoffman*, 30 Νοεμβρίου 1936 - 12 Απριλίου 1989) ήταν Αμερικανός ακτιβιστής για πολιτικά και κοινωνικά θέματα και ένα από τα ιδρυτικά στελέχη του Διεθνούς Κόμματος Νεολαίας (γίπις).

Ο Χόφμαν συνελήφθη και δικάστηκε για συνωμοσία και υποκίνηση ταραχών ως αποτέλεσμα του ρόλου του σε διαδηλώσεις που οδήγησαν σε συγκρούσεις με την αστυνομία κατά τη διάρκεια του συνεδρίου του Δημοκρατικού Κόμματος το 1968 στο Σικάγο, μαζί με τους Τζέρι Ρούμπιν, Ντέιβιντ Ντέλιντζερ, Τομ Χέιντεν, Ρένι Ντέιβις, Τζον Φρόινς, Λι Ουάινερ και Μπόμπι Σιλ, οι επονομαζόμενοι "Οκτώ του Σικάγου". Ύστερα από τον διαχωρισμό της υπόθεσης του Σιλ, μετονομάστηκαν σε "Επτά του Σικάγο". Ενώ αρχικά κατηγορήθηκαν για απόπειρα υποκίνησης ταραχών, οι ετυμηγορίες ανατράπηκαν ύστερα από έφεση.

Ο Χόφμαν έγινε γνωστός κατά τη δεκαετία του 1960, ενώ συνέχισε τον ακτιβισμό του μέχρι τη δεκαετία του 1970, ενώ αναγνωρίστηκε ως σύμβολο της νεανικής επανάστασης της εποχής.

Κατηγορία:Αμερικανοί ακτιβιστές
Κατηγορία:Αντικαπιταλιστές
Βαλκανικοί Αγώνες Στίβου 1969

Οι **28οι [[Βαλκανικοί Αγώνες Στίβου]] 1969** έγιναν από 28 ως 31 Αυγούστου στη Σόφια. Την Πέμπτη 28/8 διεξήχθη μόνο η τελετή έναρξης και ο μαραθώνιος, με τους δρομείς να ξεκινούν και να τερματίζουν στο κατάμεστο από 60.000 θεατές στάδιο, μιας και οι διοργανωτές είχαν τη φαεινή ιδέα μέχρι την επιστροφή των μαραθωνοδρόμων να οργανώσουν ποδοσφαιρικό αγώνα ανάμεσα στη Λέφσκι Σόφιας και την ΤΣΣΚΑ Σόφιας, τις δύο πιο δημοφιλείς ομάδες της χώρας. Τις επόμενες τρεις ημέρες διεξήχθησαν κανονικά το υπόλοιπο πρόγραμμα. Στις γυναίκες προστέθηκαν δύο νέα αγωνίσματα: τα 1500μ και η σκυταλοδρομία 4Χ400, ενώ τα 80μ εμπ. αντικαταστάθηκαν από τα 100μ με εμπόδια. Μετείχαν 203 αθλητές και 76 αθλήτριες από τις πέντε βαλκανικές χώρες, εκτός από την Αλβανία, ενώ η Τουρκία δεν μετείχε στις γυναίκες. Νικήτριες αναδείχθηκαν, όπως την προηγούμενη χρονιά, η Βουλγαρία στους άνδρες και η Ρουμανία στις γυναίκες.

Εκ μέρους της Ελλάδας, χρυσά μετάλλια κατέκτησαν οι Χρήστος Παπανικολάου (5,25 μ. επί κοντώ), Γιώργος Μπαμπανιώτης (66,78 μ. σφυροβολία) και Γεώργιος Λεμονής (17,93 μ. σφαιροβολία).
 
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Παραπομπές


## Πηγές
*BALKAN GAMES/CHAMPIONSHIPS. 
*"Αθλητική Ηχώ", 28/8/1969 ως 1/9/1969.

Κατηγορία:Βαλκανικοί Αγώνες Στίβου
Κατηγορία:Στίβος το 1969
Κατηγορία:Σόφια
Στέφανος Τουρνάς

Ο **Στέφανος Τουρνάς** ήταν Έλληνας γυμναστής και αθλητής της γυμναστικής, πανελληνιονίκης, από την Πάτρα. Ήταν αθλητής της Γ.Ε. Πατρών στην δεύτερη γενιά αθλητών που έβγαλε ο σύλλογος.

Πρώτη φορά πήρε μέρος σε αγώνες με την ΓΕΠ το 1902 στα "Β' Σωτήρια" όπου συμμετείχε χωρίς επιτυχία στα 1.500 και στα 10.000 μέτρα. Στα "Σάμια" του 1903 ήταν πρώτος στις *ασκήσεις σε μονόζυγο* και πρώτος στις *ασκήσεις σε δίζυγο*. Στους πανελλήνιους αγώνες του 1904 ήταν δεύτερος στην διελκυστίνδα με την ΓΕΠ και τους Διακίδη, Παλαιολόγο, Τόφαλο και Χρηστόπουλο. 

## Διακρίσεις
* Πανελλήνιο πρωτάθλημα
:**Διελκυστίνδα**
::2ος: 1904

* Σάμια
:**μονόζυγο**
::1ος: 1903

:**δίζυγο**
::1ος: 1903

## Παραπομπές


Κατηγορία:Έλληνες αθλητές της ενόργανης γυμναστικής
Κατηγορία:Έλληνες αθλητές της διελκυστίνδας
Κατηγορία:Αθλητές γυμναστικής της Παναχαϊκής

Κατηγορία:Αθλητές στίβου της Παναχαϊκής
Κατηγορία:Έλληνες αθλητές δρόμων μεσαίων αποστάσεων
Κατηγορία:Έλληνες αθλητές δρόμων μεγάλων αποστάσεων
Βαλκανικοί Αγώνες Στίβου 1970

Οι **29οι [[Βαλκανικοί Αγώνες Στίβου]] 1970** έγιναν από 13 ως 16 Αυγούστου στο Βουκουρέστι. Την Πέμπτη 13/8 διεξήχθη μόνο η τελετή έναρξης και ο μαραθώνιος, με τους δρομείς να ξεκινούν και να τερματίζουν στο στάδιο, στο οποίο όμως βρίσκονταν μόλις χίλιοι θεατές, αφού οι διοργανωτές δεν σκέφτηκαν να συνδυάσουν την έναρξη με κάποιο αθλητικό ή καλλιτεχνικό γεγονός. Τις επόμενες τρεις ημέρες διεξήχθη κανονικά το υπόλοιπο πρόγραμμα. Μετείχαν αθλητές και αθλήτριες από τις πέντε βαλκανικές χώρες, εκτός από την Αλβανία. Νικήτρια αναδείχθηκε η διοργανώτρια **[[Ρουμανία]]** και στους άνδρες και στις γυναίκες, στις οποίες συγκέντρωσε νέο ρεκόρ βαθμών. Στα αξιοσημείωτα η αισθητή ελληνική παρουσία μετά από πολλά χρόνια με τα τρία βαλκανικά ρεκόρ των Μπαμπανιώτη, Τζιωρτζή και Παπανικολάου, ο οποίος επιχείρησε να καταρρίψει το παγκόσμιο ρεκόρ στο επι κοντώ. Και στα αξιοπερίεργα το γεγονός ότι η πολυνίκης στους άνδρες Γιουγκοσλαβία, με 9 πρώτες θέσεις, κατέλαβε μόλις την 3η θέση στη βαθμολογία.
  
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
*BALKAN GAMES/CHAMPIONSHIPS. 
*"Αθλητική Ηχώ", 13/8/1970 ως 17/8/1970.

Κατηγορία:Βαλκανικοί Αγώνες Στίβου
Κατηγορία:Στίβος το 1970
Κατηγορία:Βουκουρέστι
Βαλκανικοί Αγώνες Στίβου 1970
Άγιος Βικέντιος (αποσαφήνιση)

Ο **Άγιος Βικέντιος** μπορεί να αναφέρεται σε:

## Τοποθεσίες
** Άγιος Βικέντιος και Γρεναδίνες**
* Άγιος Βικέντιος (νησί), το κύριο νησί του Άγιου  Βικέντιου και Γρεναδίνες

**Καναδάς**
* Σαιν-Βενσάν-ντε-Πωλ (Λαβάλ), Κεμπέκ, Καναδάς
* Σαιν-Βενσάν (Αλμπέρτα), Αλμπέρτα, Καναδάς
**Ιταλία**
* Σαιν-Βενσάν, Κοιλάδα της Αόστης, Ιταλία

** Ηνωμένο Βασίλειο**
* Στ. Βίνσεντ, περιφάρεια της Αγγλίας, Ηνωμένο Βασίλειο

** ΗΠΑ**
* Στ. Βίνσεντ, κομητία της Καλιφόρνεια, ΗΠΑ
* Στ. Βίνσεντ, ένα νησί της Φλόριντα
* Στ. Βίνσεντ, μία κομητία της Μινεσότα

**Ελ Σαλβαδόρ**
* Σαν Βισέντε, διαμέρισμα του Ελ Σαλβαδόρ
Ευώνυμο

Το **ευώνυμο** (Euonymus) είναι θαμνοειδές  φυτό αειθαλές και φυλλοβόλο. Ανθίζει τον Μάιο και τον Ιούνιο.
## Περιγραφή
Παρουσιάζεται σε διάφορα είδη θάμνων, αναρριχητικών και μικρών δέντρων. Μερικά από αυτά καλλιεργούνται ως καλλωπιστικά. Στην Ελλάδα υπάρχουν τρία είδη, το πλατύφυλλο (παφλάνι), το οποίο είναι ανθελμινθικό, εμετικό και καθαρτικό, το ευρωπαϊκό (εξωτικό), το οποίο βρίσκεται σε φράχτες και ο καρπός του είναι ανθελμινθικός, εμετικός και καθαρτικός και το ευώνυμο το τυλώδες.

Είναι φυλλοβόλος θάμνος με ύψος 2 έως 4 μέτρα. Τα φύλλα του είναι κυρίως χονδρά, ελαφρώς οδοντωτά, γυαλιστερά και λογχοειδή.

Τα άνθη του ευωνύμου είναι μικρά, κατά μικρές δέσμες, κιτρινωπά ή ωχροπράσινα.

## Τοποθεσία
Το ευώνυμο ευδοκιμεί σε όλη την Ευρώπη, την Βόρεια Αμερική, σε αραιά δάση, σε πλαγιές σκεπασμένες από θάμνους, στις άκρες των δασών και γενικά σε ξηρό έδαφος. Στην Ελλάδα απαντούν τρία αυτοφυή είδη ευώνυμου, ο Ευρωπαϊκός (*Euonymus europaeus)*, ο Θυλώδης ή Βαλκανικός (*Euonymus verrucosus)* και ο Πλατύφυλλος (*Euonymus latifolius).*

## Θεραπευτικές Ιδιότητες
Γενικά είναι δηλητηριώδες, καθαρτικό, εντομοκτόνο και χολαγωγό. Έχει ισχυρή χολαγωγό επίδραση σε μικρές δόσεις και ελαφριά καθαρτική ενέργεια. Πολλά από τα σημεία του φυτού θεωρούνται τοξικά και προκαλεί ισχυρούς κολικούς σε λίγο μεγαλύτερη δόση. Συνιστάται ως υπακτικό για τη δυσκοιλιότητα. Τα είδη του ευωνύμου, ευρωπαϊκό και πλατύφυλλο (παφλάνι) είναι κυρίως καθαρτικά, εμετικά και ανθελμινθικά.

## Παραπομπές


## Πηγές
*Phyto.gr: ''Ευώνυμο''
*Dwdekamhnes.gr: ''Ευώνυμο''

## Εξωτερικοί σύνδεσμοι
* 

Κατηγορία:Θάμνοι
Κατηγορία:Καλλωπιστικά φυτά
Κατηγορία:Κηλαστροειδή
Κατηγορία:Φαρμακευτικά φυτά
Κατηγορία:Δηλητηριώδη φυτά
Κατηγορία:Χλωρίδα της Ασίας
Λεωνίδας Γεράνιος

Ο **Λεωνίδας Γεράνιος**, είναι πρώην διεθνής αθλητής της καλαθοσφαίρισης και σήμερα διοικητικός παράγοντας. Έχει διατελέσει πρόεδρος της Ε.Α. Πατρών για 15 έτη και πολλά ακόμα σαν μέλος του διοικητικού της συμβουλίου, επίσης πρόεδρος του συνδέσμου διαιτητών μπάσκετ Αχαΐας, μέλος της πενταμελούς επιτροπής της ΕΟΚ. Μέλος του διοικητικού συμβουλίου της ΕΟΚ και μέλος της Ελληνικής Ομοσπονδίας Πυγμαχίας.

Ξεκίνησε την καλαθοσφαίριση από το Α' Γυμνάσιο Πατρών και στην σχολική του ομάδα όπου κατέκτησε μαζί της τέσσερα (4) σχολικά πρωταθλήματα Πατρών το 1951, 1952, 1953, 1954, την εποχή εκείνη στις σχολικές ομάδες των Πατρών όλοι οι παίκτες έπαιζαν σε συλλόγους του πρωταθλήματος  .

Σε σύλλογο πήγε στην Ε.Α. Πατρών το 1951 ως το 1961 που πήρε μετεγγραφή στον Τρίτωνα Αθηνών στην Α' εθνική, το 1962 επέστρεψε στην Ε.Α. Πατρών μέχρι το 1965. Στην Ε.Α. Πατρών κατέκτησε οκτώ (8) τοπικά πρωταθλήματα Πατρών και έπαιξε μαζί της στο πανελλήνιο πρωτάθλημα του 1953-54.

Το 1959 καλέστηκε στην εθνική νέων ενώ έχει συμμετοχές και στην εθνική ενόπλων.

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές της εθνικής Ελλάδος ενόπλων
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Ε.Α. Πατρών
Κατηγορία:Καλαθοσφαιριστές Τρίτωνα Αθηνών
Βαλκανικοί Αγώνες Στίβου 1971

Οι **30οί [[Βαλκανικοί Αγώνες Στίβου]] 1971** έγιναν από 2 ως 5 Σεπτεμβρίου στο Ζάγκρεμπ. Την πρώτη ημέρα διεξήχθη μόνο η τελετή έναρξης και ο μαραθώνιος και τις επόμενες τρεις ημέρες το υπόλοιπο πρόγραμμα. Μετείχαν αθλητές και αθλήτριες από τις πέντε βαλκανικές χώρες, εκτός από την Αλβανία. Νικήτρια αναδείχθηκε η διοργανώτρια **[[Γιουγκοσλαβία]]** στους άνδρες ενώ στις γυναίκες επικράτησε πάλι η σχεδόν μόνιμη νικήτρια **[[Ρουμανία]]**. Στα αξιοσημείωτα η άνοδος της Ελλάδας στην τρίτη θέση στους άνδρες με συγκομιδή πλέον των 100 βαθμών, για πρώτη φορά από το 1960.
  
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
* BALKAN GAMES/CHAMPIONSHIPS. 
* "Μαεδονια", 7/9/1971.

Κατηγορία:Βαλκανικοί Αγώνες Στίβου
Κατηγορία:Στίβος το 1971
Κατηγορία:Ζάγκρεμπ
Άγιος Νικόλαος Χανίων

Ο **Άγιος Νικόλαος**, είναι μια ακατοίκητη βραχονησίδα η οποία βρίσκεται κοντά στη βόρεια ακτή της Κρήτης, στο Αιγαίο Πέλαγος και ενώνεται με την ξηρά. Είναι κοντά (βόρεια) στην πόλη της Γεωργιούπολης και την εκβολή του ποταμού Αλμυρού που συνδέει την ομώνυμη λίμνη με την θάλασσα. Διοικητικά ανήκει στη δημοτική ενότητα Ακρωτηρίου του δήμου Χανίων (Νομός Χανίων). Πάνω στην νησίδα, η οποία είναι εντελώς βραχώδης, υπάρχει ένα ξωκλήσι που λέγεται Άγιος Νικόλαος και το οποίο έδωσε το όνομά του στη νησίδα.

## Παραπομπές


Κατηγορία:Νησίδες της Κρήτης
Κατηγορία:Ελληνικές βραχονησίδες
Κατηγορία:Δήμος Χανίων
Σμαρούλα Γιούλη

Η **Σμαρούλα Γιούλη** (το πραγματικό του ονοματεπώνυμο είναι: **Σμαράγδω Γιαουρτσάκη** γενν. 27 Ιανουαρίου 1930 - 7 Μαρτίου 2012) ήταν Ελληνίδα ηθοποιός.

## Βιογραφία
Γεννήθηκε στη Θεσσαλονίκη το 1930 (σύμφωνα με το ημερολόγιο του ΤΑΣΕΗ 2019). Σπούδασε στη Δραματική Σχολή του Δημήτρη Ροντήρη. Στον κινηματογράφο έκανε την πρώτη της εμφάνιση, ως παιδί θαύμα, στην ταινία *[[Η φωνή της καρδιάς (ταινία, 1943)|Η φωνή της καρδιάς]]*, δίπλα στον Αιμίλιο Βεάκη. Το 1948 συμμετείχε στην επιθεώρηση των Σακελλάριου -Γιαννακόπουλου «Άνθρωποι, άνθρωποι» και στην κινηματογραφική ταινία *[[Χαμένοι άγγελοι]]* του Νίκου Τσιφόρου. Συνεργάστηκε με τον θίασο της Κατερίνας Ανδρεάδη και το 1960 απέκτησε δική της θεατρική στέγη και μαζί με τον σύζυγό της, Βαγγέλη Λιβαδά, ανέβασε πολλά ελληνικά και ξένα έργα.

Τη δεκαετία του 1980, σε συνεργασία με τον σύζυγό της, παρουσίασε και πρωταγωνίστησε σε πολλά μιούζικαλ. Πέθανε στις 7 Μαρτίου 2012, περίπου τρεις μήνες μετά τον θάνατο του συζύγου της, σε ηλικία 82 ετών. 

## Φιλμογραφία

## Τηλεοπτικό θέατρο

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Αλλυλοβενζόλιο

Το **αλλυλοβενζόλιο** ή **3-φαινυλοπροπένιο** ανήκει στην οικογένεια των αρωματικών υδρογονανθράκων.

## Δομή





## Παραγωγή

### Μεθοδος Fittιng

Από φαινυλαλογονίδιο και 3-αλοπροπένιο - Μεθοδος Fittιng:

\mathrm{PhX + 2Na \xrightarrow{-NaX} PhNa \xrightarrow{+XCH_2CH=CH_2} PhCH_2CH=CH_2 + NaX}



### Μέθοδος Grignard

Από φαινυλαλογονίδιο και 3-αλοπροπένιο – Μέθοδος Grignard:

\mathrm{PhX + Mg \xrightarrow PhMgX \xrightarrow{+XCH_2CH=CH_2} PhCH_2CH=CH_2 + MgX_2 \downarrow}



### Μέθοδος Friedel-Crafts

Με αλλυλίωση κατά Friedel-Crafts::

\mathrm{PhH + +XCH_2CH=CH_2 \xrightarrow{AlX_3} PhCH_2CH=CH_2 + HX}



### Με αφυδάτωση αλκοόλης

Με ενδομοριακή αφυδάτωση 3-φαινυλο-1-προπανόλης παράγεται αλλυλοβενζόλιο. Η αντίδραση ευνοείται σε σχετικά υψηλές θερμοκρασίες, >150&nbsp;°C.:

\mathrm{ PhCH_2CH_2CH_2OH \xrightarrow[>150^oC]{\pi .H_2SO_4} PhCH_2CH=CH_2+ H_2O }


## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αρένια
Κατηγορία:C9
Daytona 500

Το **Daytona 500** είναι αγώνας αυτοκινήτων τύπου NASCAR που διεξάγεται κάθε χρόνο στη διεθνή πίστα της παραλίας της Ντεϊτόνα, στη Φλόριντα των ΗΠΑ. Τα οχήματα πρέπει να καλύψουν απόσταση 500 μιλίων (804,7 χιλιομέτρων), από όπου και το όνομα. Η διεξαγωγή του αγώνα γίνεται στα πλαίσια του  Sprint Cup Series  και θεωρείται ο πιο σημαντικός αγώνας NASCAR , με τον μεγαλύτερο προϋπολογισμό. Οι βαθμοί που κερδίζουν οι οδηγοί είναι οι ίδιοι με τους υπόλοιπους αγώνες της σειράς  Sprint Cup race.  Από το 1995, σύμφωνα με την κατάταξη της εταιρείας Νίλσεν, ο αγώνας Daytona 500 υπερέβη το ράλι Indianapolis 500 σε τηλεθέαση στις ΗΠΑ. Χαρακτηριστικά, τον αγώνα  Daytona 500 του 2006 παρακολούθησαν από τους τηλεοπτικούς δέκτες 20 εκατομμύρια άτομα.

Εξαιτίας ισχυρών βροχοπτώσεων, ο αγώνας Daytona 500 του 2012 αναβλήθηκε για πρώτη φορά στην ιστορία του και επαναπρογραμματίστηκε για τις 27 Φεβρουαρίου. Επίσης για πρώτη φορά διεξήχθη και τη νύχτα, ενώ ο τερματισμός έγινε στις 28 Φεβρουαρίου, με νικητή το Ματ Κένσεθ.

Ο νικητής κερδίζει το τρόπαιο Χάρλι Τζ. Ερλ και το όχημα του εκτίθεται σε μουσείο (Daytona 500 Experience) επί έναν χρόνο.

## Νικητές του Daytona 500
Ο Μάριο Αντρέτι, γεννημένος στην Ιταλία, είναι ο μοναδικός νικητής του αγώνα που δεν είναι Αμερικανός. Νεότερος νικητής του Daytona 500 είναι ο Τρέβορ Μπέιν, ο οποίος κέρδισε το 2011 σε ηλικία 20 ετών και 1 ημέρας.

### Πολυνίκες
*7 νίκες
**Ρίτσαρντ Πέτι (1964, 1966, 1971, 1973, 1974, 1979, 1981)
*4 νίκες
**Κέιλ Γιάρμπορο (1968, 1977, 1983, 1984)
*3 νίκες
** Ντένι Χάμλιν (2016, 2019, 2020)
**Μπόμπι Άλισον (1978, 1982, 1988)
**Ντέιλ Τζάρετ (1993, 1996, 2000)
**Τζεφ Γκόρντον (1997, 1999, 2005)
*2 νίκες
**Ντέιλ Έρνχαρτ, τζούνιορ (2004, 2014)
**Μπιλ Έλιοτ (1985, 1987)
**Στέρλινγκ Μάρλιν (1994, 1995)
**Μάικλ Γουόλτριπ (2001, 2003)
**Ματ Κένσεθ (2009, 2012)
**Τζίμι Τζόνσον (2006, 2013)

## Παραπομπές


## Εξωτερικοί σύνδεσμοι
*  Επίσημη ιστοσελίδα 

Κατηγορία:Αγώνες αυτοκινήτου
Κατηγορία:NASCAR
Κατηγορία:Μηχανοκίνητος αθλητισμός
Κατάλογος κωμοπόλεων και χωριών του Άγιου Βικέντιου και Γρεναδίνων

Αυτός είναι ένας **κατάλογος [[κωμόπολη|κωμοπόλεων]] και [[χωριό|χωριών]] του [[Άγιος Βικέντιος και Γρεναδίνες|Άγιου Βικέντιου και Γρεναδίνων]]** και αναφέρει κωμοπόλεις και χωριά της χώρας ανά ενορία:

## Μεγαλύτερες πόλεις

## Πόλεις ανά ενορία
### Άγιος Ανδρέας
* Κάμπντεν Παρκ
* Κλαρ Βάλλεϋ
* Κουστέλλς
* Λαγιού
* Πεμπρόκ 

### Άγιος Γεώργιος
* Άρνος Βαλ
* Καλλιακουά
* Μεσοποτάμια
* Μπελμόν
* Ντουμπουά
* Ριμπισί

### Άγιος Δαβίδ
* Βαλιμπού
* Ρίτσμοντ
* Ρουτλάντ Βαλ
* Σατωμπελαίρ

### Άγιος Πατρίκιος
* Μπαρρουαλί

### Καρλόττα
* Μπιαμπού
* Μπυερά
* Κολοναρί
* Νιου Σάντλυ Μπέυ Βίλλατζ
* Ντάιαμοντ Βίλλατζ
* Φρέντλυ
* Βερμόν

### Γρεναδίνες
* Άστον
* Κλίφτον 
* Ντοβέρς
* Χάμιλτον

## Άλλες πόλεις
* Μπρίτζτουν
* Μπουκκαμέντ
* Καλντέρ
* Σωνσεΰ
* Κούμπερλαντ
* Γκομά
* Εντινμπορό
* Φάνσυ
* Ενχάμς
* Φουνταίν
* Καρτόνς
* Λα Κρουά
* Λωντέρς
* Λοτζ
* Λόουμανς Χιλ
* Λόουμανς Γουίντγουαρντ
* Μάουντ Γκρενάν
* Νιου Γκράουντ
* Ο'Μπρίνς Βάλλεϋ
* Όραντζ Χιλ
* Παρκ Χιλ
* Πωλ Όβερ
* Πέννιστον
* Ρίλλαντ Χιλ
* Βίλλα
* Πορτέρ Πουάν
* Οβιά


Αγιος Βικέντιος και Γρεναδίνες
Κατηγορία:Κατάλογοι που αφορούν τον Άγιο Βικέντιο και Γρεναδίνες
Κορησός (αποσαφήνιση)

Η παρούσα σελίδα είναι σελίδα αποσαφήνισης για τις λέξεις **Κορησσός**, **Κορησσία** και ομόηχα αυτών. Συχνά συναντάται η χρήση ενός ή δυο σίγμα στην ορθογραφία. Οι λέξεις αυτές μπορεί να αναφέρονται:

## Κορησός
:;Οικισμοί
* Κορησός Καστοριάς, οικισμός του νομού Καστοριάς.
* Κορησός Κέας, μία από τις τέσσερις αρχαίες πόλεις της Κέας, στη θέση του σύγχρονου οικισμού Κορησσία.
* Κορησός Λυκίας, πόλη της αρχαίας Λυκίας, επτά χιλιόμετρα από την Έφεσο.
:;*Όρη*
* Κορησός Λυκίας (όρος), λόφος της Λυκίας, κοντά στην αρχαία Έφεσο. Η σύγχρονη ονομασία του όρους είναι *Μπουλμπούλ* (Bülbül).
* Κορησός Ασκιού ή *Γάβρος*, ορεινός όγκος του Ασκιού.

## Κορησσία και Κορισσία
* Κορησσία Κέας, παραθαλάσσιος οικισμός και επίνειο της Κέας.
* Λίμνη Κορησσία, παλαιότερη ονομασία της λίμνης Κουρνά στην Κρήτη, όπου αναφέρεται και η θεά Αθηνά Κορησσία.
* Λιμνοθάλασσα Κορισσίας, λιμνοθάλασσα που βρίσκεται στο νότιο τμήμα της Κέρκυρας και που δίνει και το όνομά της στην δημοτική ενότητα Κορισσίων.

Κατηγορία:Αποσαφηνίσεις ελληνικών τοπωνυμίων
Ευκαρπία Φρυγίας

Η **Ευκαρπία** ήταν αρχαία πόλη της Φρυγίας. 

Η πόλη αναφέρεται από τον Στράβωνα , τον Κλαύδιο Πτολεμαίο και μερικούς άλλους γεωγράφους. Εκείτο στην εμπορική οδό που ένωνε την Ευμένεια με το Δορύλαιον και ήταν μεταξύ του Δορυλαίου, της Ακμονίας και των Συννάδων. Στην βυζαντινή εποχή ανήκε στην επαρχία της Φρυγίας Σαλουταρίας (Phrygia Salutaris) και ήταν βοηθητική επισκοπή της μητροπόλεως των Συννάδων. Στο *Notitiae episcopatuum* αναφέρεται ως επισκοπή μέχρι και τον 12ο έως τον 13ο αιώνα, οπότε καταλήφθηκε από τους Τούρκους. Έξι επίσκοποι της Ευκαρπίας είναι γνωστοί: ο Ευγένιος (που συμμετείχε στην Α΄ Οικουμενική Σύνοδο της Νικαίας το 325), ο Αυξομενός (381), ο Κυριακός (451), ο Διονύσιος (536), ο Κωνσταντίνος ή Κώνστας (787) και ο Κωνσταντίνος (879). 

Τα επιβλητικά ερείπια της φρυγικής Ευκαρπίας εντοπίστηκαν από τον Χάμιλτον στο σημερινό Εμίν Χισάρ - K-HIRKA το 1837. Έχουν όμως σχεδόν εξαφανιστεί, με αποτέλεσμα να μην είναι γνωστό τίποτα για την ιστορία της. Έκοψε νομίσματα από την εποχή του Αυγούστου έως και του Βολουσιανού. 

## Παραπομπές


Κατηγορία:Αρχαίες πόλεις της Φρυγίας
Βαλκανικοί Αγώνες Στίβου 1972

Οι **31οι [[Βαλκανικοί Αγώνες Στίβου]] 1972** έγιναν από 4 ως 6 Αυγούστου στη Σμύρνη. Μετείχαν αθλητές και αθλήτριες από τις πέντε βαλκανικές χώρες, εκτός από την Αλβανία. Νικήτρια στους άνδρες αναδείχθηκε η **[[Ελλάδα]]**, για πρώτη φορά μεταπολεμικά, αφού η προηγούμενη επικράτησή της είχε σημειωθεί το 1939. Στις γυναίκες επικράτησε η **[[Βουλγαρία]]**. 
  
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
* BALKAN GAMES/CHAMPIONSHIPS. 
* "Αθλητική Ηχώ", 7/8/1972. 
* "Μακεδονία", 8/8/1972.

Κατηγορία:Βαλκανικοί Αγώνες Στίβου
Κατηγορία:Στίβος το 1972
Κατηγορία:Αθλητισμός στη Σμύρνη
Μαρουλοσαλάτα

thumb|right|250px|Μαρουλοσαλάτα
Η **μαρουλοσαλάτα** είναι σαλάτα της ελληνικής κουζίνας με ψιλοκομμένο μαρούλι (τύπου Ρωμάνα ή Κως), κρεμμυδάκια, λαδόξυδο ή λαδολέμονο, αλάτι και άνηθο. Μαζί με τη χωριάτικη είναι οι δύο πιο διαδεδομένες σαλάτες στην Ελλάδα.

## Ονομασία
Η λέξη *μαρουλοσαλάτα* στην ελληνική γλώσσα σημαίνει σαλάτα από μαρούλι
χωρίς να περιορίζεται αποκλειστικά σε μία, ωστόσο στην ελληνική παραδοσιακή κουζίνα δεν υπάρχει μεγάλη ποικιλία σε φαγητά και ειδικότερα σαλάτες από μαρούλι. Ιδιαίτερα σε ελληνικά εστιατόρια του εξωτερικού η προσθήκη του στη σαλάτα θεωρείται ένδειξη απόκλισης από την αυθεντική ελληνική κουζίνα, δικαιολογείται όμως για πιάτα που σερβίρονται παραδοσιακά με την κλασική μαρουλοσαλάτα.
## Λογοτεχνία

Στο λαϊκό παραμύθι «Ο λύκος η αλεπού και ο γάιδαρος» η μαρουλοσαλάτα χωρίς λαδόξυδο παρουσιάζεται στο γάιδαρο-θύμα σαν θανάσιμη αμαρτία με τη χαρακτηριστική στιχομυθία

- Έφαγες το μαρουλόφυλλο χωρίς λάδι, χωρίς ξύδι
- και πως δεν επνιγήκαμε σε τούτο το ταξίδι!


Αναφορές στη μαρουλοσαλάτα με ιδιαίτερη έμφαση στη λιτότητά της γίνονται και στα έργα των Κώστα Βάρναλη και Μ. Καραγάτση. Χαρακτηριστικές  περιγραφές κάνουν η Μιμίκα Κρανάκη και ο Χρίστος Ζουράρις.

## Σημειώσεις


## Παραπομπές

## Πηγές
*

## Εξωτερικοί σύνδεσμοι

*
*

Κατηγορία:Ελληνική κουζίνα
Κατηγορία:Σαλάτες
Χαροκόπος

Το ελληνικό όνομα **Χαροκόπος** μπορεί να αναφέρεται σε κάποιο από τα παρακάτω:

## Α) Πρόσωπα (ως επώνυμο)

* Παναγής Χαροκόπος (1835-1911), επιχειρηματίας και ευεργέτης
* Σπυρίδων Χαροκόπος (γενν. 1904), καθηγητής της παιδιατρικής

## Β) Οικισμός

* Χαροκόπος Ευβοίας, κοντά στην Κύμη

## Δείτε επίσης
* Χαροκόπι Ιωαννίνων
* Χαροκοπειό Μεσσηνίας
Ιωάννης Σ. Παρασκευόπουλος

Ο **Ιωάννης Παρασκευόπουλος** του Στέφανου (20 Ιουνίου 1889 – 15 Μαρτίου 1951) ήταν Έλληνας αστρονόμος.

## Βιογραφία
Ο Παρασκευόπουλος γεννήθηκε στον Πειραιά και απεφοίτησε από το Πανεπιστήμιο Αθηνών. Υπηρέτησε στον ελληνικό στρατό κατά τους Βαλκανικούς Πολέμους και τον Α΄ Παγκόσμιο Πόλεμο. Βλέποντας τις ικανότητές του ο καθηγητής Δημήτριος Αιγινήτης τον προσέλαβε ως βοηθό του στο Αστεροσκοπείο Αθηνών. Το 1919 ο Παρασκευόπουλος μετέβη στις Ηνωμένες Πολιτείες Αμερικής με υποτροφία για δύο έτη. Σε αυτό το χρονικό διάστημα εργάστηκε στο Αστεροσκοπείο Γιέρκς, όπου γνώρισε και νυμφεύθηκε την Ντόροθυ Μπλοκ (*Dorothy W. Block*). Επίσης εργάσθηκε στο Αστεροσκοπείο του όρους Γουίλσον.

Το 1921 επέστρεψε στην Αθήνα ως τακτικός αστρονόμος του Αστεροσκοπείου Αθηνών. Απογοητεύεται όμως από το ότι δεν μπορεί να εφαρμόσει εκείνα που έμαθε και από την έλλειψη χρηματοδοτήσεως. Για τον λόγο αυτό έφυγε ξανά για την Αμερική, όπου αναλαμβάνει τη διεύθυνση του αστρονομικού σταθμού Μπόιντεν *(Boyden)* του Αστεροσκοπείου του Χάρβαρντ στην Αρεκίπα του Περού, με προοπτική τη μεταφορά του σε μια καταλληλότερη τοποθεσία. Πράγματι, λίγα χρόνια αργότερα αποφασίσθηκε η μετεγκατάσταση του σταθμού στο Μπλουμφοντέιν της Νότιας Αφρικής εξαιτίας των καλύτερων κλιματικών συνθηκών, και ο Παρασκευόπουλος εργάσθηκε εκεί από τη θέση του διευθυντή από το 1927 μέχρι τον θάνατό του το 1951.

Ο Παρασκευόπουλος συν-ανεκάλυψε δύο κομήτες και τον καινοφανή αστέρα του Οκρίβαντος, ενώ μελέτησε τους φασματοσκοπικώς διπλούς και τους μεταβλητούς αστέρες. Υπήρξε μέλος της Βασιλικής Αστρονομικής Εταιρείας (RAS) και αντεπιστέλλον μέλος της Ακαδημίας Αθηνών.

## Ονομάσθηκαν προς τιμή του
* Ο αστεροειδής **[[5298 Παρασκευόπουλος]]** *(5298 Paraskevopoulos)*, που ανακαλύφθηκε το 1966 στο Αστεροσκοπείο Μπόιντεν
* Ο **[[Κομήτης C/1940 O1]] (Whipple-Paraskevopoulos)** του 1940
* Ο **[[Κομήτης C/1941 B2]] (de Kock-Paraskevopoulos) ** του 1941
* Ο κρατήρας **[[Παρασκευόπουλος (κρατήρας)|Παρασκευόπουλος]]** στην αόρατη πλευρά της Σελήνης

## Παραπομπές


## Πηγές
* Μαυρομμάτης, Κωνσταντίνος Δ.: *Λεξικό Αστρονομίας - 2η έκδοση (με συμπλήρωμα)*, έκδοση Εταιρείας Αστρονομίας και Διαστήματος, Βόλος 2006 (σελ. 115 του συμπληρώματος)

## Εξωτερικοί σύνδεσμοι
* Ιστορική σελίδα για τον Ι. Σ. Παρασκευόπουλο
* Φωτογραφικό αρχείο του Πανεπιστημίου του Σικάγο
* Φωτογραφικό αρχείο, Αφιέρωμα του LiFO

### Νεκρολογίες
* JRASC '''45''' (1951), σελ. 126 (μία παράγραφος)
* MNRAS '''112''' (1952), σελ. 277
* *Nature* **167** (1951) 753
* PASP '''63''' (1951), σελ. 212 (μία παράγραφος)
* *Sky and Telescope* **10** (1951), σελ. 169

Κατηγορία:Έλληνες αστρονόμοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Αστρονόμοι του 20ού αιώνα
Γδανμάα Λυκαονίας

Τα **Εκδαύμαυα** (αρχαία ελληνικά: Έκδαύμαυα), επίσης γνωστά ως **Εγδαύα** και **Γδανμάα** (αρχαία ελληνικά: Γδανμάα), ήταν κωμόπολη της αρχαίας Λυκαονίας, που κατοικήθηκε στους ρωμαϊκούς και βυζαντινούς χρόνους. Έγινε επισκοπή. Δεν είναι πλέον έδρα επισκόπου, παραμένει έδρα τιτουλάριου επισκόπου της Ρωμαιοκαθολικής Εκκλησίας.

Βρισκόταν στα βόρεια του Ικονίου. Ο Κλαύδιος Πτολεμαίος την αναφέρει ως **Εκδαύμαυα** και ο Πευτιγγεριανός χάρτης ως **Έγδαυα**. Η ονομασία προέρχεται από τις λέξεις *γα* και *δα*=γη και *μα*=μήτηρ και ήταν μάλλον αφιερωμένη στη θεά μητέρα Γη. Από την πόλη προερχόταν η *αρχιειάτρηνα* Αυγουστή που ασκούσε το επάγγελμα του ιατρού με τον σύζυγό της Αυρήλιο Γάιο, θεραπεύοντας πολλούς αρρώστους (4ος -5ος αιώνας μ.Χ.). 

Η πόλη αναφέρεται στον *Συνέκδημο* του Ιεροκλέους (6ος αιώνας μ.Χ.) στη βυζαντινή επαρχία της Λυκαονίας, με έδρα το Ικόνιον. Στη Γδανμάα βρέθηκε ο χριστιανικός τάφος του Ζήνωνος και της συζύγου του Αυρηλίας Νόνας, με την επιγραφή:

:Α + Ω
:τυνβοχους παράγω-
:ν γνῶθι, βροτέ, τίς κατά-
:κιτε· ἀφνειὸν Ζήνων-
:α πολύρηνον πολυβούτην·
:ζῶν αὐτὸς ἑαυτῷ 
:τόδε τίτλον ἔτευξεν
:σὺν γεραρὶ (sic) ἀλόχῳ ἥν οἱ
:πόρε Χρ(ιστὸ)ς Ἰη(σου)ς, Αὐρηλίᾳ Νόνῃ
:πολὺ σεμνοτάτῃ ἀγα-
:θῃ τε φθωχῶν θρέφθερ᾿ ἀ-
:μώμῃ τε σοφῃ τε 

Η τοποθεσία της πόλης βρίσκεται κοντά στο σημερινό Τσεσμελισεμπίλ, στη Μικρά Ασία,   85 χιλιόμετρα βόρεια του Ικονίου στους πρόποδες μιας αλυσίδας χαμηλών λόφων, που εκτείνονται από βορρά-νότο.  Η τοποθεσία βρίσκεται συγκεκριμένα σε ένα λόφο ανατολικά του Τσεσμελισεμπίλ και ήταν κάποτε η πλουσιότερη τοποθεσία εύρεσης χριστιανικών επιγραφών στη Λυκαονία, αλλά σήμερα υπάρχουν σχετικά λίγα ερείπια, συμπεριλαμβανομένων των αρχαίων και βυζαντινών σπόλια. Υπάρχουν επίσης επιγραφές στο Κουγιουλουσεμπίλ, 4 χιλιόμετρα βόρεια του Τσεσμελισεμπίλ. 

## Παραπομπές

## Πηγές
* Γδανμάα.
* Indo-European poetry and myth *του Martin Litchfield West.*
* *Women Healers and Physicians: Climbing a Long Hill* από τη Lilian R. Furst.
* Edition-Topoi Gdanmaa/Ekdaumaua 

Γδανμάα
Γδανμάα
Γδανμάα
Γδανμάα
Γδανμαα
Πανελλήνιο πρωτάθλημα παγκράτιου αθλήματος

Το **Πανελλήνιο πρωτάθλημα παγκρατίου** ξεκίνησε το έτος 1996.Διεξάγετε απο την **Ελληνική Ομοσπονδία Παγκρατίου Αθλήματος (ΕΟΠΑ)**.Παρακάτω αναφέρονται οι νικητές σύλλογοι.

* Τα αποτελέσματα από το 2007 έως το 2011 αναφέρονται από την ομοσπονδία χωρίς να αναγράφετε ο νικητής σύλλογος.

## Παραπομπές


## Πηγές
* https://archive.today/20120723045221/www.athlitikihxo.gr/



Κατηγορία:Πρωταθλητές Ελλάδος
1568 Αϊσλήν

Η **Αϊσλήν (Aisleen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) περίπου 12. Ανακαλύφθηκε το 1946 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ και του έδωσε το όνομα της συζύγου του. Η Αϊσλήν υπήρξε ο πρώτος αστεροειδής από τους 18 που ανακάλυψε συνολικά ο συγκεκριμένος αστρονόμος.

## Φυσικά χαρακτηριστικά
Τα φυσικά χαρακτηριστικά της Αϊσλήν είναι άγνωστα. Η Αϊσλήν περιστρέφεται γύρω από τον εαυτό της μία φορά κάθε 6 ώρες και 41 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αισλην
Βαλκανικοί Αγώνες Στίβου 1974

Οι **33οι [[Βαλκανικοί Αγώνες Στίβου]] 1974** έγιναν από 2 ως 4 Αυγούστου στη Σόφια. Μετείχαν αθλητές και αθλήτριες από τέσσερις βαλκανικές χώρες, αφού εκτός από τη συνήθως απούσα Αλβανία, δεν έλαβε μέρος και η Τουρκία λόγω της εμπόλεμης κατάστασης με την Ελλάδα και την Κύπρο. Νικήτρια και στους άνδρες και στις γυναίκες αναδείχθηκε η **[[Ρουμανία]]**, έπειτα από μάχη με τη διοργανώτρια Βουλγαρία, κυρίως στις γυναίκες. Στα αξιοσημείωτα υπήρξε το πρώτο χρυσό μετάλλιο στις γυναίκες για την Ελλάδα από την Μαρούλα Λάμπρου στο μήκος.

## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
* BALKAN GAMES/CHAMPIONSHIPS. 
* "Μακεδονία", 2/8/1974 ως 6/8/1974.

Κατηγορία:Βαλκανικοί Αγώνες Στίβου
Κατηγορία:Στίβος το 1974
Κατηγορία:Σόφια
Βασίλης Μουκίδης

Ο **Βασίλης Μουκίδης**, (Γάγρα, Καυκασία, Ρωσία 1931 - Πάτρα ? ), ήταν Έλληνας πρωταθλητής της κολύμβησης και υδατοσφαίρισης. Ήταν διεθνής με την εθνική ομάδα υδατοσφαίρισης. 

Ο Μουκίδης ξεκίνησε την κολύμβηση στη Ρωσία από την ηλικία των 5 ετών. Το 1939 η οικογενειά του ήρθε στην Πάτρα όπου εγκαταστάθηκε μόνιμα. Έγινε αθλητής του Ν.Ο. Πατρών το 1945 ενώ στους πανελλήνιους της ίδια χρονιάς ήταν 2ος στα 400 ελευθέρας εφήβων. Στο πανελλήνιο πρωτάθλημα του 1947 ήταν δεύτερος στα 400 ελευθέρας εφήβων. Στους εσωτερικούς αγώνες του ΝΟΠ το 1948 ήταν πρώτος στα 400 ελευθέρας και στα 100 ελευθέρας αντρών. Το 1949 στα 400 ελευθέρας είχε την πέμπτη (5η) καλύτερη επίδοση της χρονιάς με χρόνο 5.47.7, σε συνάντηση ΝΟΠ-Παλαιό Φάληρο την ίδια χρονιά ήταν δεύτερος με 5.57.5. Στους εργατικούς αγώνες του 1950 ήταν πρώτος στα 1.500 ελευθέρας με 23.45.5, πρώτος στα 400 ελευθέρας με 5.31.1 και πρώτος με την ομάδα στα 4Χ400. 

Στο πανελλήνιο πρωτάθλημα του 1951 στα 1.500 μέτρα ελευθέρας ήταν τρίτος με χρόνο 24.3.5. Στο πανελλήνιο κολύμβησης του 1952 στα 400 ελευθέρας ήταν τρίτος στη Β' προκριματική σειρά αλλά ήταν 5ος στον τελικό με χρόνο 5.51.6. Το 1955 είχε ατομικές επιδόσεις 1.6 στα 100 ελευθέρας, 2.352 στα 200 ελευθέρας και 5.35 στα 4οο ελευθέρας.

Το 1948 στα "Μαραγκοπούλεια" έπαιξε πρώτη φορά αγώνα υδατοσφαίρισης με την εφηβική ομάδα του ΝΟΠ όπου άφησε άριστες εντυπώσεις και προωθήθηκε στην Α' ομάδα. Το 1949 στο πρωτάθλημα Ελλάδος παίρνει τη δεύτερη θέση με τον ΝΟΠ και καλείται στην εθνική ομάδα υδατοσφαίρισης από τον ομοσπονδιακό προπονητή Πετρούτσο. Το 1950 είναι πρωταθλητής υδατοσφαίρισης με τον ΝΟΠ. Το 1953 πήγε στον Εθνικό Πειραιώς αλλά επέστρεψε στον ΝΟΠ μετά από τρεις (3) μήνες μέχρι τα τέλη της δεκαετίας του 60 οπότε σταμάτησε.

Το 1953 όταν μεταγράφηκε στον Εθνικό δημιουργήθηκε πρόβλημα επειδή ήταν γραμμένος στα μητρώα αρρένων του δήμου Πατρέων με δύο ονόματα, **Μουκίδης Πουλικίδης.** Στο δελτίο του ΝΟΠ αναγραφόταν με το όνομα Μουκίδης ενώ στον Εθνικό υπέγραψε ως Πουλικίδης, από λάθος των δύο συλλόγων. Μάλιστα η ΕΚΟΦ τιμώρησε τον παίκτη με διαγραφή από τις καταστάσεις αθλητών αλλά το 1955 επανεξέτασε την περίπτωση και χάρισε την ποινή του για να επιστρέψει ο Μουκίδης στην αγωνιστική δράση. 

## Διακρίσεις
***Πανελλήνιο πρωτάθλημα υδατοσφαίρισης** : 1950

*Πανελλήνιο πρωτάθλημα
:**1.500 μέτρα ελευθέρας**
::3ος: 1951

*Πανελλήνιο πρωτάθλημα εφήβων
:**400 ελευθέρας**
::2ος: 1945, 1947

*Εργατικοί αγώνες
:**1.500 ελευθέρας**
::1ος: 1950

:**400 ελευθέρας**
::1ος: 1950

:**4Χ400**
::1ος: 1950

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Υδατοσφαιριστές του Εθνικού Πειραιώς
Κατηγορία:Έλληνες αθλητές της κολύμβησης
Κατηγορία:Κολυμβητές του Ν.Ο. Πατρών
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές Εθνικής Ελλάδας
Βαλκανικοί Αγώνες Στίβου 1973

Οι **32οι [[Βαλκανικοί Αγώνες Στίβου]] 1973** έγιναν από 24 ως 26 Αυγούστου στον Πειραιά, στο Στάδιο Καραϊσκάκη, με εξαίρεση τον μαραθώνιο δρόμο που διεξήχθη στην κλασική διαδρομή: Μαραθώνας - Παναθηναϊκό Στάδιο, την Κυριακή 26/8. Μετείχαν αθλητές και αθλήτριες από τις πέντε βαλκανικές χώρες, εκτός από την Αλβανία, ενώ η Τουρκία δεν μετείχε στις γυναίκες. Νικήτρια στους άνδρες αναδείχθηκε η **[[Ρουμανία]]**. Στις γυναίκες επικράτησε η **[[Βουλγαρία]]**.

## Αξιοσημείωτα των αγώνων
 
Παρά τις προσδοκίες που είχαν καλλιεργηθεί, η Ελλάδα, νικήτρια της προηγούμενης διοργάνωσης στη Σμύρνη, δεν κατάφερε να τερματίσει πρώτη, αν και συγκέντρωσε 134 βαθμούς, που αποτελούσε μεταπολεμικό ρεκόρ. Αυτό είχε σαν αποτέλεσμα να ξεσπάσουν αποδοκιμασίες από τον κόσμο κατά ορισμένων αθλητών και κυρίως κατά του Χρήστου Παπανικολάου, ο οποίος τραυματίστηκε στην προθέρμανση και δεν έλαβε μέρος στον αγώνα. Το θέμα πήρε διαστάσεις έπειτα από δηλώσεις του αθλητή κατά των υπευθύνων του ΣΕΓΑΣ, οι οποίοι δεν ενημέρωσαν τον κόσμο και άφησαν τους αθλητές στο έλεος του κοινού, ενώ όταν πετυχαίνουν κάποια νίκη ή ρεκόρ σπεύδουν πρώτοι και καλύτεροι να φωτογραφηθούν μαζί τους. Ο ΣΕΓΑΣ αναγκάστηκε να εκδώσει απολογητική ανακοίνωση για το θέμα.

Στα θετικά της ελληνικής παρουσίας καταγράφονται τα δυο μετάλλια που κατέκτησε σε αγωνίσματα γυναικών για πρώτη φορά στην ιστορία των αγώνων.
Στα αξιοσημείωτα ήταν πως η Γιουγκοσλαβία τερμάτισε στην τρίτη θέση αν και πήρε τις περισσότερες πρώτες νίκες τόσο στους άνδρες όσο και στις γυναίκες. Εντύπωση έκανε ο ταυτόχρονος τερματισμός στην πρώτη θέση των δύο Τούρκων μαραθωνοδρόμων Ακτάς και Ακτσάι, οι οποίοι είχαν δημιουργήσει ένα αχτύπητο δίδυμο στα βαλκάνια για πολλά χρόνια. Τέλος, ξεκίνησε η χρήση ηλεκτρονικού χρονόμετρου στους δρόμους.

## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
* BALKAN GAMES/CHAMPIONSHIPS. 
* "Μακεδονία", 24/8/1973 ως 28/8/1973.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σελ. 181.

Κατηγορία:Βαλκανικοί Αγώνες Στίβου
Κατηγορία:Στίβος το 1973
Κατηγορία:Αθλητισμός στην Αθήνα
Κατηγορία:Αθλητισμός στον Πειραιά
Βαλκανικοί Αγώνες Στίβου 1976

Οι **35οι [[Βαλκανικοί Αγώνες Στίβου]] 1976** έγιναν από 18 ως 20 Ιουνίου στο Τσέλιε της Σλοβενίας. Μετείχαν αθλητές και αθλήτριες από τις πέντε βαλκανικές χώρες, εκτός από τη συνήθως απούσα Αλβανία. Νικήτριες αναδείχθηκαν στους άνδρες η **[[Ρουμανία]]** και στις γυναίκες η **[[Βουλγαρία]].**
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
*BALKAN GAMES/CHAMPIONSHIPS. 
*"Αθλητική Ηχώ", 21/6/1976.

Κατηγορία:Βαλκανικοί Αγώνες Στίβου
Κατηγορία:Στίβος το 1976
Κατηγορία:Αθλητισμός στη Σλοβενία
Βαλκανικοί Αγώνες Στίβου 1975

Οι **34οι [[Βαλκανικοί Αγώνες Στίβου]] 1975** έγιναν από 8 ως 10 Αυγούστου στο Βουκουρέστι. Μετείχαν αθλητές και αθλήτριες από τις πέντε βαλκανικές χώρες, εκτός από τη συνήθως απούσα Αλβανία. Νικήτρια και στους άνδρες και στις γυναίκες αναδείχθηκε η διοργανώτρια **[[Ρουμανία]]**. Στα αξιοσημείωτα η δεύτερη θέση της Ελλάδας στους άνδρες.

## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
* BALKAN GAMES/CHAMPIONSHIPS. 
* "Μακεδονία", 8/8/1975 ως 12/8/1975.

Κατηγορία:Βαλκανικοί Αγώνες Στίβου
Κατηγορία:Στίβος το 1975
Κατηγορία:Βουκουρέστι
Βαλκανικοί Αγώνες Στίβου 1975
Γεώργιος Κακουλίδης

#Γιώργος Π. Κακουλίδης: Δημοσιογράφος στην εφημερίδα «ΡΙΖΟΣΠΑΣΤΗΣ».
#Γεώργιος Α. Κακουλίδης, Έλληνας στρατιωτικός
#Γιώργος Κακουλίδης (αθλητής), αθλητής και έπειτα προπονητής της υδατοσφαίρισης
#Γεώργιος Ι. Κακουλίδης, Έλληνας χοράρχης και καθηγητικής ψαλτικής τέχνης
Άγιος Γεώργιος, Άγιος Βικέντιος

Ο **Άγιος Γεώργιος** (αγγλικά και γαλλικά: Saint George, και για συντομία St. George) είναι μια από τις 6 ενορίες του Άγιου Βικέντιου και Γρεναδίνων στο νησί του Αγίου Βικέντιου. Πρωτεύουσα είναι η Κίνγκσταουν, που είναι και η πρωτεύουσα του κράτους. Η ενορία καταλαμβάνει έκταση 52 τ.χλμ.. Έχει πληθυσμό 52.400 κατοίκων (απογραφή 2000) με πυκνότητα 1.007,69 κατοίκων ανά τ.χλμ. Βρίσκεται κεντρικά της χώρας και νότια του νησιού του Αγίου Βικεντίου. Συμπεριλαμβάνει διάφορα νησιά, όπως το Γιουνγκ και το Μίλλιγκαν Κέι.

Οι σημαντικότερες πόλεις είναι η Κίνγκσταουν, η Άρνος Βαλ, η Μπελμόν, η Καλλιακουά, η Ντουμπουά, η Ριμπισί, η Μεσοποτάμια, η Μπρίνγκτον και η Ρίτσλαντ Παρκ.

## Γεωγραφία
Ο Άγιος Γεώργιος βρίσκεται κεντρικά της χώρας και νότια του νησιού του Αγίου Βικεντίου. Συνορεύει στα βορειοδυτικά με τον Άγιο Ανδρέα και στα βορειοανατολικά με την Καρλόττα. Στα νότια βρίσκονται οι Γρεναδίνες. Λίγα μίλια νοτιοδυτικά της ενορίας βρίσκεται το νησί Μπεκία, το μεγαλύτερο και βορειότερο νησί των Γρεναδίνων. Συμπεριλαμβάνει διάφορα νησιά, όπως το Γιουνγκ και το Μίλλιγκαν Κέι.

## Πόλεις

Οι σημαντικότερες πόλεις είναι η Κίνγκσταουν, η Άρνος Βαλ, η Μπελμόν, η Καλλιακουά, η Ντουμπουά, η Ριμπισί, η Μεσοποτάμια, η Μπρίνγκτον και η Ρίτσλαντ Παρκ.

## Δείτε επίσης
* Ενορίες του Άγιου Βικέντιου και Γρεναδίνων

## Παραπομπές


## Εξωτερικοί σύνδεσμοι
* U.S. Department of State profile
Άγιος Ανδρέας, Άγιος Βικέντιος

Ο **Άγιος Ανδρέας** (αγγλικά και γαλλικά: Saint Andrew, και για συντομία St. Andrew) είναι μια από τις 6 ενορίες του Άγιου Βικέντιου και Γρεναδίνων στο νησί του Αγίου Βικέντιου. Πρωτεύουσα είναι η Λαγιού. Η ενορία καταλαμβάνει έκταση 29 τ.χλμ.. Έχει πληθυσμό 6.700 κατοίκων (απογραφή 2000) με πυκνότητα 231 κατοίκων ανά τ.χλμ. Βρίσκεται βορειοδυτικά της χώρας και νοτιοδυτικά του νησιού του Αγίου Βικεντίου.

Οι σημαντικότερες πόλεις είναι η Λαγιού, η Κάμντεν Παρκ, η Λοτζ, η Βερμόν, η Σωνσεΰ, η Κλαρ Βάλλεϋ, η Ντουμπουά, η Εντινμπορό, η Φρανσουά,  η Μοντρός, η Πεμπρόκ, η Κεστέλ και η Ρεντεπσιόν.

## Γεωγραφία
Ο Άγιος Ανδρέας βρίσκεται βορειοδυτικά της χώρας και νοτιοδυτικά του νησιού του Αγίου Βικεντίου. Συνορεύει στα βόρεια με τον Άγιο Πατρίκιο, στα ανατολικά με την Καρλόττα και στα νοτιοανατολικά με τον Άγιο Γεώργιο.

## Πόλεις

Οι σημαντικότερες πόλεις είναι η Λαγιού, η Κάμντεν Παρκ, η Λοτζ, η Βερμόν, η Σωνσεΰ, η Κλαρ Βάλλεϋ, η Ντουμπουά, η Εντινμπορό, η Φρανσουά,  η Μοντρός, η Πεμπρόκ, η Κεστέλ και η Ρεντεπσιόν.

## Δείτε επίσης
* Ενορίες του Άγιου Βικέντιου και Γρεναδίνων

## Παραπομπές


## Εξωτερικοί σύνδεσμοι
* U.S. Department of State profile